text: Erdoğan sýtir svium og finnum Nato-limaskap
text: #000001
text: Turkiski forsetin kann als ikki góðtaka at lond, sum stuðla yvirgangsfelagsskapum, gerast limir í Nato
text: #000002
text: Um Finnland og Svøríki skulu innlimast í felagsskapin, skal vera full semja millum núverandi Nato-londini.
text: #000004
text: Erdoğan hevur fyrr boðað frá sínum illvilja til finskan og svenskan limaskap, og hevur í hesum sambandi skuldsett londini fyri at verja yvirgangsfólk.
text: #000005
text: Turkiski forsetin sipar til kurdisku andstøðuna og persónar, ið eru limir í sonevndu Gülen-rørsluni, sum turkiskir myndugleikar siga hava skipað fyri eini kvettroynd móti Erdoğan í 2016, skrivar finska kringvarpið, Yle.
text: #000006
text: Turkaland hevur kravt, at Svøríki og Finnlandi handar Turkalandi umleið 30 persónar, men uttan úrslit.
text: #000007
text: - Hvørki Finnland ella Svøríki hava eina greiða støðu mótvegis yvirgangsfelagsskapum. Hvussu kunnu vit so hava álit á teimum. Nato er hóast alt ein trygdarfelagsskapur, segði Erdoğan.
text: #000008
text: Erdoğan hevur fyrr sagt í telefonsamrøðu við finska forsetan Sauli Niinistö, at hann stuðlar finska ynskinum.
text: #000010
text: Nato-aðalskrivarin, Jens Stoltenberg, segði eisini um vikuskiftið, at Turkaland hevði boðað frá, at landið ikki fór at seta seg upp ímóti svenskum og finskum limaskapi.
text: #000011
text: Finska forsætisráðkvinnan, Sanna Marin, segði í samrøðu við Yle seg undrast yvir turkisku kúvendingini.
text: #000012
text: - Finnland hevur tryggjað sær, at Turkaland ikki fór at seta meinbogar í vegin móti finskum og svenskum limaskapi, segði Marin.
text: #000013
text: Hon roknar tí ikki við, at útsøgnirnar frá turkiska forsetanum er tað seinasta, ið verður sagt í hesum spurningi.
text: #000014
text: - Eg trúgvi, at hetta kann loysast við samrøðum, segði Marin.
text: #000015
text: Erdoğan hinvegin hevur sagt, at tað ikki kemur upp á tal, at Turkaland broytir støðu.
text: #000017
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000030